|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 27.jūnijā** | **Nr. GND/2024/370** |
|  | **(protokols Nr.14; 70.p.)** |

**Par Santas Jegorovas iecelšanu Gulbenes 1.pirmsskolas izglītības iestādes vadītāja amatā**

Saskaņā ar Gulbenes novada pašvaldības 2024.gada 23.maija rīkojumu Nr. GND/7.17/24/3 “Par pretendentu atlases vērtēšanas komisijas izveidošanu un nolikuma apstiprināšanu atklāta konkursa rīkošanai uz Gulbenes 1.pirmsskolas izglītības iestādes vadītāja amatu” izveidotā pretendentu atlases vērtēšanas komisija, pamatojoties uz Ministru kabineta 2014.gada 19.augusta noteikumu Nr.496 „Kārtība un vērtēšanas nosacījumi valsts un pašvaldību izglītības iestāžu (izņemot augstskolas un koledžas) vadītāju un pašvaldību izglītības pārvalžu vadītāju amatu pretendentu atlasei” 12.punktu, kas nosaka, ka pēc noslēdzošās kārtas rezultātu apkopošanas komisija izvēlas izvirzītajām prasībām atbilstošāko pretendentu un sagatavo pamatotu ierosinājumu dibinātājam par pretendenta pieņemšanu darbā, 2024.gada 21.jūnija sēdē nolēma virzīt izskatīšanai domes sēdē ierosinājumu par **Santas Jegorovas** iecelšanu Gulbenes 1.pirmsskolas izglītības iestādes vadītāja amatā.

Pašvaldību likuma 10.panta pirmās daļas 10.punkts nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir iecelt amatā un atbrīvot no tā pašvaldības iestāžu vadītājus, kā arī citas amatpersonas normatīvajos aktos paredzētajos gadījumos.

Saskaņā ar Vispārējās izglītības likuma 11.panta trešās daļas paredzēto regulējumu vispārējās izglītības iestādes vadītāju pieņem darbā un atbrīvo no darba attiecīgās izglītības iestādes dibinātājs.

 Izglītības likuma 17.panta trešās daļas 2.punkts nosaka, ka republikas pilsētas pašvaldība un novada pašvaldība pieņem darbā un atbrīvo no darba tās padotībā esošo vispārējās izglītības iestāžu, tai skaitā speciālo izglītības iestāžu, profesionālās izglītības iestāžu, interešu izglītības iestāžu un profesionālās ievirzes izglītības iestāžu vadītājus.

Atbilstoši Ministru kabineta 2014.gada 19.augusta noteikumu Nr.496 „Kārtība un vērtēšanas nosacījumi valsts un pašvaldību izglītības iestāžu (izņemot augstskolas un koledžas) vadītāju un pašvaldību izglītības pārvalžu vadītāju amatu pretendentu atlasei” 14.punktam gadījumā, ja izglītības iestādes dibinātājs komisijas ieteikto pretendentu atzīst par piemērotu, dibinātājs pieņem lēmumu par pretendenta pieņemšanu darbā un par to rakstiski paziņo pretendentam.

Ņemot vērā minēto Gulbenes 1.pirmsskolas izglītības iestādes vadītāja amata pretendentu atlases vērtēšanas komisijas ierosinājumu un pamatojoties uz Pašvaldību likuma 10.panta pirmās daļas 10.punktu, Vispārējās izglītības likuma 11.panta trešo daļu, Izglītības likuma 17.panta trešās daļas 2.punktu, Ministru kabineta 2014.gada 19.augusta noteikumu Nr.496 „Kārtība un vērtēšanas nosacījumi valsts un pašvaldību izglītības iestāžu (izņemot augstskolas un koledžas) vadītāju un pašvaldību izglītības pārvalžu vadītāju amatu pretendentu atlasei” 14.punktu, atklāti balsojot: ar 11 balsīm "Par" (Ainārs Brezinskis, Aivars Circens, Atis Jencītis, Daumants Dreiškens, Guna Pūcīte, Guna Švika, Gunārs Ciglis, Intars Liepiņš, Ivars Kupčs, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ :

1. IECELT **Santu Jegorovu**, Gulbenes 1.pirmsskolas izglītības iestādes vadītāja amatā ar 2024.gada 8.jūliju.

2. UZDOT Gulbenes novada pašvaldības izpilddirektorei Antrai Sprudzānei nodrošināt kontroli par šī lēmuma izpildei nepieciešamo dokumentācijas izstrādi un pasākumu veikšanu.

3. UZDOT Gulbenes novada Centrālās pārvaldes Juridiskās un personālvadības nodaļai informēt Valsts ieņēmumu dienestu par valsts amatpersonu statusa izmaiņām šā lēmuma 1.punktā minētajai personai.

Gulbenes novada pašvaldības domes priekšsēdētāja vietniece G.Švika